Pure Heroine

Pure Heroine on uusiseelantilaisen laulaja-lauluntekijä Lorden albumi vuodelta 2013. Se on hänen ensimmäinen studioalbuminsa. Albumin ensimmäisestä singlestä ”Royals” tuli kansainvälinen hitti. Albumilta julkaistiin singlenä myös kappaleet ”Tennis Court”, Team” ja ”Glory and Gore”.

Pure Heroine nousi listojen kärkikymmenikköön useissa maissa ja on myynyt monissa maissa kultaa tai platinaa. Se oli Yhdysvalloissa Billboard 200 -listan sijalla 3 ja Britannian albumilistan sijalla 4. Albumin minimalistinen tyyli vaikutti popmusiikkiin tulevana vuosikymmenenä.

Tuotanto
Lorde on säveltänyt kaikki kappaleet yhdessä uusiseelantilaisen tuottajan Joel Littlen kanssa. Little toimi lisäksi albumin tuottajana. Lorde ja Little alkoivat työskennellä yhdessä vuonna 2012 Lorden ollessa 15-vuotias. Lorde julkaisi viisi heidän tekemäänsä kappaletta EP-levyllä The Love Club EP 21. marraskuuta 2012. Albumin kappale ”Royals” julkaistiin alun perin EP:llä. Lorde ja Little tekivät ”Tennis Court” -kappaleen ja muutaman muun kappaleen alkuvuodesta 2013. Levy-yhtiö teki tämän jälkeen päätöksen albumin julkaisusta. Albumin tekoa jatkettiin huhtikuussaa ja se valmistui heinäkuussa 2013.

Albumi on tyyliltään electropop- ja dream pop- musiikkia. Siinä on piirteitä alternative-genrestä. Tuotanto on minimalistinen ja koostuu lähinnä bassosta, syntetisaattorista ja pulssista. Sanoituksissa käsitellään nuorten elämää Uudessa-Seelannissa. Lorde laulaa ystävistä, klikeistä ja kotibileistä. Useissa kappaleissa kritisoidaan materialismia ja popkulttuuria. Lorde vertailee omaa elämäänsä monissa ajan popkappaleissa kuvattuun yltäkylläiseen elämäntyyliin.

Julkaisu ja singlet
Albumin ensimmäinen single oli kappale ”Royals”, joka oli julkaistu alun perin Lorden vuoden 2012 EP:llä The Love Club EP. Se nousi listaykköseksi Uudessa-Seelannissa keväällä 2013. Kappale julkaistiin virallisena radiosinglenä Yhdysvalloissa 3. kesäkuuta 2013. Kappaleesta tuli kansainvälinen hitti. Se nousi listaykköseksi muun muassa Yhdysvalloissa ja Britanniassa. Suomessa se oli sijalla 8. 

Kappale ”Tennis Court” julkaistiin albumin toisena singlenä Australiassa ja Uudessa-Seelannissa 7. kesäkuuta. Digitaalisen singlen B-puolena oli cover The Replacements -yhtyeen kappaleesta ”The Swingin Party”. ”Tennis Court” ei menestynyt kaupallisesti yhtä hyvin kuin ”Royals”, mutta nousi listaykköseksi Uudessa-Seelannissa.  

”Team” julkaistiin albumin kolmantena virallisena singlenä 13. syyskuuta. Se menestyi hyvin kaupallisesti ja oli Yhdysvalloissa Billboard Hot 100 -listan sijalla 6. Kappaleet ”Buzzcut Season” ja ”Ribs” julkaistiin lisäksi samana kuukautena digitaalisina promosingleinä. Pure Heroine -albumi ilmestyi 27. syyskuuta.

Albumin neljäs virallinen single oli kappale ”Glory and Gore”. Se julkaistiin singlenä Yhdysvalloissa maaliskuussa 2014. Kappaletta promottiin vain lyhyen aikaa, sillä ”Tennis Court” -kappaleesta tuli seuraava radiosingle Yhdysvalloissa jo huhtikuussa. Kappale julkaistiin radioon Euroopassa keväällä 2014.

Kaupallinen menestys
Pure Heroine nousi albumilistojen kärkeen Australiassa ja Uudessa-Seelannissa. Yhdysvalloissa albumi oli Billboard 200 -listan sijalla 3 ja Britannian albumilistan sijalla 4. Suomessa albumi oli sijalla 17. Albumi on myynyt platinaa muun muassa Yhdysvalloissa, Isossa-Britanniassa ja Australiassa.

Arvostelut
 Metacritic: 79/100
 AllMusic: 
 Billboard: 
 Pitchfork: 7.3/10
 Rolling Stone: 

Vaikutus
Albumin ja ”Royals”-kappaleen menestys vaikutti siihen, että valtavirran popmusiikki muuttui 2000-luvun alun dance popista ja EDM:stä minimalistisempaan ja melodisempaan suuntaan. Muotiin tuli hillitty ja lähes kuiskaava laulutapa. Sen uusia edustajia olivat esimerkiksi Billie Eilish ja Banks. Myös monet pidempään uraa luoneet artistit kuten Selena Gomez ja Lady Gaga muuttivat esiintymistään ja laulutapaansa hillitymmäksi. Alternative popista tuli valtavirtaa.

Kappaleen menestys avasi uusia mahdollisuuksia naispuolisille poplaulajille. Julkisuuteen on noussut monen tyylisiä poptähtiä, joista monet lauloivat ulkopuolisuuden näkökulmasta eivätkä välttämättä olleet avoimen seksuaalisia. Poplaulujen sanoituksissa alettiin kertoa aiempaa enemmän tarinoita jokapäiväisestä elämästä.

Forbes nosti Lorden vuoden 2014 vaikutusvaltaisimpien alle 30-vuotiaiden listalleen. Hän esiintyi myös Time-lehden vaikutusvaltaisimpien nuorten listalla.

Albumin menestys vaikutti positiivisesti tuottaja Joel Littlen uraan ja maineeseen. Billboard lisäsi hänet uuden vuosisadan merkittävimpien tuottajien listalleen vuonna 2021. Hän on työskennellyt Lorden jälkeen useiden tunnettujen pop- että alternative-artistien kuten Noah Kahanin, Taylor Swiftin, Imagine Dragonsin, Niall Horanin ja Jonas Brothersin kanssa.

 Kappaleet 

 Lorde toimi lisätuottajana kappaleissa ”Team” ja ”A World Alone”.Pure Heroine. Lorde, Universal Music New Zealand, 2013. CD:n kansilehti.
 ”Swingin Party” on cover The Replacements -yhtyeen kappaleesta.

Kokoonpano
 Lorde – laulu, tuotanto (kappaleet 6 ja 10)
 Joel Little – instrumentit, tuotanto, äänitys, miksaus
 Stuart Hawkes – masterointi

Listasijoitukset
 Lista Korkein sija Alankomaat (Album Top 100)13 Australia (ARIA Charts)1 Belgia, Flanderi (Ultratop)17 Belgia, Vallonia (Ultratop)16 Espanja (PROMUSICAE)58 Etelä-Afrikka (RISA)19 Etelä-Korea (Gaon Chart)94 Irlanti (IRMA)4 Iso-Britannia (Britannian albumilista)4 Italia (FIMI)26 Itävalta (Ö3 Austria)14 Japani (Oricon)34 Kanada (Canadian Albums Chart)2 Kreikka (IFPI) (kreikaksi, englanniksi)13 Meksiko (AMPROFON)32 Norja (VG-lista)2 Portugali (AFP)13 Ranska (SNEP) 20 Ruotsi (Sverigetopplistan) 6 Saksa (GfK)13 Skotlanti (OCC)6 Suomi (Suomen virallinen lista)17 Sveitsi (Hitparade)8 Tanska (Hitlisten)12 Tsekki (ČNS IFPI)29 Uusi-Seelanti (Recorded Music NZ)1 Yhdysvallat (Billboard 200)3 Yhdysvallat (Billboard, rockalbumit)1 Yhdysvallat (Billboard, alternativealbumit)1

Myyntipalkinnot
Maa SertifikaattiMyöntäjä Australia 4x platinaa Australian Recording Industry Association Brasilia kultaa Pro-Música Brasil Iso-Britannia platinaa British Phonographic Industry Italia kultaa Federazione Industria Musicale Italiana Itävalta platinaa IFPI Austria Kanada 6x platinaa Music Canada Kolumbia kultaa ASINCOL Meksiko kultaa  AMPROFON Norja  platinaa IFPI Norge Puola kultaa Związek Producentów Audio Video Ranska platinaa Syndicat National de l’Édition Phonographique Ruotsi 2x platinaa GLF Saksa platinaa Bundesverband Musikindustrie Singapore platinaa Recording Industry Association Singapore Tanska platinaa IFPI Danmark Uusi-Seelanti 8x platinaa Recorded Music NZ Yhdysvallat 5x platinaa Recording Industry Association of America

 Lähteet 

Aiheesta muualla
Pure Heroine AllMusic-sivustolla
Pure Heroine Discogs-sivustolla

Luokka:Vuoden 2013 esikoisalbumit
Luokka:Lorden albumit
Luokka:Joel Littlen tuottamat albumit